 एह सब किश शैहरी समाज लेई कीत्ता जंदा ऐ कीजे नोहाड़ी बुआज मती सुनी जंदी ऐ।  आर्थिक तरक्की विकास इस्सै समाज दे लाह लेई ऐ ते एह इक सच्चाई ऐ।  मता किश हालस करने सने तेजी दे इस दौर च लोक इस गल्ला गी भुल्ली जंदे न जे एहदे कन्नै होरनें दा किन्न नसकान होआ करदा ऐ।  राजनेताएं ते नौकरशाहें लेई एह परियोजनां महत्वपूर्ण हुदिआं न की जे एह् अपने कन्नै खरी-मति कमीशन हासल करने दे मौके लेईऐ औदिआं न।  इन्ने लाहें लेई मेघा पाटकर जनेह समाजै दा भला चाहने आहलें गी जिस बेल्ले तरक्की ते विकास दा वरोधी समझेआ जाग तां प्रभावत लोकें दी बुआज कुन सुनग?  डोडा दे मामले च बी इयै सब किश होआ करदा ऐ।  डोडा दे केईं ग्रां घस्सा करदे नं प्रशासनं दा गलाना ऐ जे इस बारे च लोकें गी पैहल्ले थमां गै चेतावनी देई दित्ती गेई ही ते उत्थुआं कुदै होर जाने गी गलाई दित्ता गेआ हा।  ओह बक्खरी गल्ल ऐ जे इनें लोकें दे पुर्नवास ते मुआवजे दी गल्ल औने उप्पर प्रशासन पासेआ चुप्पी साधी लैती जंदी ऐ।  डोडा ते किश्तवाड़ दौं जिले इस सस्यागी झेला करदे न ते खरे-मते समे थमां रिआसती दी बाकी हिस्सें थमां कटोए दे न।  एहदे र्ले दोस भाएं बगलिहार गी दित्ता जां भाएं कुसै होर गैंह गी ब बचाव लेई किश बी नेईं ऐ।  सुनने आहले बी नोहाड़ी परवाह नेईं करा करदे हैन।  स्हाड़े शा किन्ने एहदी परवाह करा करदे न?  जेल्लै तक्कर असे लोकें गी बिजली दी आपूर्ति होआ करदी ऐ ओह भाएं लगातार होऐ जां फ्ही कटौती कन्नै उदुं तक्कर अस इस गल्त धारना उप्पर गै रौहगे जे देश दी तरक्की बन्नें कन्नै गै मुमकन ऐ।  ऐसी हालती च अस उनें कुआजें गी नेईं सुनी सकदे ते नां गै उंदी पीड़ मसूस करी सकने आं। 